Hysen Ibrahimi

alt=Hysen Ibrahimi|parapamje|
Hysen Ibrahimi
**Hysen Ibrahimi** është shkrimtar dhe veprimtar shqiptar nga Kosova.

Hysen Ibrahimi lindi më 4 janar 1962 në lagjen Shpat (ish Shupkovc) të komunës  së Mitrovicës - Kosovë. Shkollën fillore e kreu në vendlindje kurse shkollën e mesme ekonomike e mbaroi në Mitrovicë. Ishte anëtar i Grupit Organizativ të demostratave të 3 dhe 4 prillit 1981 në Mitrovicë, me në krye Xhelal Ferizin. Emigroi në Suedi më 12 prill 1988 ku kreu shkollimin Informatikë, dhe Politikë Ndërkombëtare.

Është angazhuar në politikë që nga ditët e para të ardhjes së tij në Skandinavi, ku është dalluar për një dekadë në Fondin e Republikës së Kosovës i ashtuquajturi "Trepërqindëshi" si dhe në aktivitete të tjera për sensibilizimin dhe informimin e opinionit sudez, rreth çështjes së Kosovës. Me profesion është politolog.

Kryetar i LDK-së dega në Suedi 2001-2007 dhe anëtar i Këshillit të Përgjithshëm të LDK-së në Kosovë 2004-2007. Kryetar i LDD-së dega në Suedi që nga viti 2007-2013 dhe anëtar i Këshillit Kombëtar të LDD-së në Kosovë nga vitit 2007-2013. Anëtar i Kryesisë së LDK-së Dega në Suedi, 2014-2016 dhe ende është në këtë post.

Më 10 nëntor 2000, në Förslöv, ka promovuar librin e tij të titulluar "Solidariteti i Mërgatës Shqiptare në Suedi". Më 24 dhe 25 korrik 2006, mori pjesë në Sesionin e V-të shkencor "E DJATHTA  SHQIPTARE NË MBROJTJE TË SHQIPËRISË ETNIKE"  -  5, me temën:  "Ilaz Rrustem Kolla – trim i kauzës shqiptare, luftëtar antikomunist", që u mbajt në Orosh dhe Rrëshen të Mirëditës në Shqipëri. Më 17 korrik 2009, promovoi librin e tij të dytë në Bibliotekën Kombëtare dhe Universitare të Kosovës në Prishtinë me titull: "Kosova në zemrën e mërgatës në Suedi". Më 15 shtator 2011, promovoi librin e tij të tretë në Bibliotekën Kombëtare dhe Universitare të Kosovës në Prishtinë me titull: "Mërgata për Arsimin në Vendlindje".

Më 26 nëntor 2011, në Förslöv të Suedisë në Kuvendin themelues zgjidhet kryetar i Kryesisë së Shoqatës së Shkrimtarëve dhe Artistëve Shqiptarë „Papa Klementi XI - Albani" për Suedinë. Anëtar i disa grupeve të punës në punime shkencore, në vitet: 2012, 2013, 2014, 2015, 2016 në 6 (gjashtë) sesione shkencore, për librin "Thesari Kombëtar i Mërgatës Shqiptare" në Suedi 1, 2, 3, 4, 5, 6 për pavarësinë e Republikës së Kosovës, organizuar nga Shoqata e Shkrimtarëve dhe Artistëve Shqiptarë "Papa Klementi XI - Albani", Suedi, mbajtur në Ängelholm, Landskrona, Uddevalla, Falkenberg dhe Lund të Suedisë. Anëtar i Këshillit botues të revistës "Dituria" e përmuajshme Kulturore Informative, botim i Qendrës Kulturore Shqipare "Migjeni" në Borås-Suedi 2013-2019.

Redaktor dhe recensues i dhjetra librave të autorëve shqiptarë, të botuara gjatë viteve të fundit.
Më 23 nëntor 2013, në Koblenz të Gjermanisë, zgjedhet Nënkryetar i Lidhjes së Krijuesve Shqiptarë për Mërgatë (LKSHM), 2013-2019. Në Laç, më 8 mars 2015, Shoqata Kombëtare e Miqësisë & Bashkëpunimit Shqipëri-Itali, e shpall Anëtar Nderi të Shoqatës Kombëtare të Miqësisë & Bashkëpunimit Shqipëri-Itali.

Shoqata e Shkrimtarëve të Pejës, më 1 gusht 2015, e shpall Anëtar Nderi të Shoqatës së Shkrimtarëve të Pejës, dhe i ndan Mirënjohje. Më 6 nëntor 2015, në Lund të Suedisë rizgjedhet për të dytën herë kryetar i Kryesisë së Shoqatës së Shkrimtarëve dhe Artistëve Shqiptarë „Papa Klementi XI - Albani", Suedi. Më 4 janar 2016, promovoi librin e tij të katërt në Qendrën Kulturore "Rexhep Mitrovica" në Mitrovicë, me titull: "VEPRA 1" vlerësime, opinione, intervista e recensione. Më 2 maj 2017, botoi librin e tij të pestë me titull: "VEPRA 2, Arsimi Shqip në Suedi", libri i pestë me radhë. Libri  "Dhoma 334"  (bashkautor me Znj. Saranda Iseni) është i gjashti me radhë. Më 29.09.2019, botoi librin  e tij të radhës me titull: "VEPRA 3, TË DHËNA AUTOBIOGRAFIKE”; Më 26.02.2020, botoi librin e tij të radhës me titull: ”AVDYL UKA  HERO I DËSHMUAR I ATDHEUT” , i cili u përurua në Vushtrri më 22 qershor 2021, me rastin e tridhjetëvjetorit të ngjarjes. https://www.youtube.com/watch?v=disZyRAVMTk.

Libri i radhës i titulluar ”AVDYL UKA HERO I DËSHMUAR I ATDHEUT” 2, i autorit Ibrahimi, u përurua në Åkarp të Suedisë më 24 dhjetor 2022.https://www.youtube.com/watch?v=pgSAmE2_S7I&t=3663s

Në vitin 2023 botoi me librin e radhës të titulluar “VEPRA 4” Veprimtari Kulturore.

Pjesëmarrës në Samitin e parë të Diasporës, në cilësinë e kryetarit të Shoqatës së Shkrimtarëve dhe Artistëve Shqiptarë "Papa Klementi XI Albani", Suedi, mbajtur në Tiranë, 18-20 nëntor 2016, me ftesë të z. Edi Rama, Kryeministër i Qeverisë së Republikës së Shqipërisë.

Deri më tani ka botuar shumë artikuj, punime, studime, recensione, opinione me karakter politik, kulturor dhe arsimor, të cilat janë botuar kohë pas kohe nëpër gazeta shqiptare si: në Kosovë, Shqipëri dhe Suedi. Ka në dorëshkrim disa vepra të tij. Për tërë këtë aktivitet shumë herë është shpërblyer dhe i janë ndarë mbi 30 mirënjohje e falënderime të shumta në nivel kombëtar dhe atë të Suedisë.

Së fundi, Ibrahimit i janë ndarë mirënjohje e nderime per kontributin dhe punën e palodhëshme, si më poshtë:
* Bajram Curr, më 27 korrik 2017, Kryesia  e Unionit Artistik i Kombit Shqiptar  i ndan DIPLOMË NDERI I UNIONIT ARTISTIK TË KOMBIT SHQIPTAR.
* Drenas, Guri i Plakës, më 29 korrik 2017, Kryesia e Asociacionit Art Klub "Rifat Kukaj", i ndan "ÇMIMIN SPECIAL PËR KRIJUESIN E MËRGATËS 2017".
*Unioni  Kulturor Shqiptar në Rumani ndan ”MIRËNJOHJE” shkrimtarit të  shquar Shqiptar z.HYSEN IBRAHIMI, me motivacionin ”Për kultivimin e vlerave shqiptare në trojet e Skandinavisë”, Bukuresht – 10 janar 2020.
*Poetët e antologjisë ”Na bashkoi poezia” të autorëve Ymrije Beqiri dhe Ilmi Dervishi, me Juri në përbërje: Xhamile Adili, kryetare, Fatmir Çitaku e Syl Maxhera anëtarë, e shpallën Kryetar Nderi ”NA BASHKOI POEZIA”, z. Hysen Ibrahimi, kryetar i Shoqatës së Shkrimtarëve dhe Artistëve Shqiptarë ”Papa Klementi XI Albani”, Suedi; Prishtinë, dhjetor 2020.
*Shoqata e Shkrimtarëve të Pejës  (SHSHP), më 05.06.2021, ndan çmimin KRYETAR NDERI z. Hysen Ibrahimit, me rastin e manifestimit Letrar Poetik Tradicional Ndërkombëtar – Miqësor ”Peja Poetike – 2021”.
parapamje|600x600px|Kuvendi i Tretë Zgjedhor i Shoqatës, Ängelholm 7-dhjetor-2019

Më 7 dhjetor 2019, në Ängelholm të Suedisë rizgjedhet për të tretën herë kryetar i Kryesisë së Shoqatës së Shkrimtarëve dhe Artistëve Shqiptarë „Papa Klementi XI - Albani“, Suedi.

Personazh në librin e autorës Hyrë Tejeci Murati, i titulluar, “HYSEN IBRAHIMI – HERO I HESHTUR I DRITËS”, 2019.

Autor dhe bashkautor i gjithsej 22 veprave duke përfshirë edhe 11 thesarët kombëtar të mërgatës shqiptare në Suedi.  I ndahet titulli Ambasador i Paqës së Tokës-Suedi, nga Qendra e Mbështetjes Ligjore për të Drejtat e Njeriut, Bangladesh-Indi, 8 gusht 2018 (Çertifikata i dorëzohet nga përfaqësuesja, Qendra e Mbështejtjes Ligjore për të Drejtat e Njeriut-Tiranë, Shqipëri, Znj. Dashurie Divintari, në mënyrë publike, Mitrovicë, 18 gusht 2018). Shoqata e Shkrimtarëve dhe Artistëve ”Papa Klementi XI Albani”, Suedi, në Kuvendin e Tretë Zgjedhor, e shpallë ”KRYETAR NDERI”, Ängelholm, 7 dhjetor 2019.

Hysen Ibrahimi me një delegacion të Shoqatës së Shkrimtarëve dhe Artistëve Shqiptarë ”Papa Klementi XI Albani”, Suedi (SHSHASHS), mbështeti themelimin e Asociacionit Letrar  ”Buleci Poetik”, me në krye poetin Ismet Tahiraj, Klinë, 13.06.2021.

Për angazhimin e pa-rezervë shumë herë është shpërblyer dhe i janë ndarë mbi **50 mirënjohje e falënderime** të shumta në nivel kombëtar dhe atë të Suedisë. Ka në dorëshkrim disa vepra të tij. Zt. Ibrahimi aktualisht jeton dhe vepron në qytezën Förslöv të Suedisë.

## Referime 
## Lidhje të jashtme 
* rtklive.com
* PapaKlementi, Suedi
* Hysen Ibrahimi, Youtube
* tetovasot.com
* revistadrini.info 
* fjala.info 
* telegrafi.com
* botapress.info 
* Agjencia Shteterore e Arkivave te Kosoves
*botasot.info
*botasot.info

__INDEX__